Diari Oficial de la Generalitat Valenciana


Sumari del DOGV 9486, del 09-12-2022 (2022/11579)

RESOLUCIÓ de 28 de novembre de 2022, de la Universitat Politècnica de València, de publicació de l'acord de cessió de quota de taxa de reposició de places de personal docent i investigador de l'any 2022, per al sector i les categories de professorat de caràcter permanent de la Universitat Jaume I de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9486

Data del DOGV
:   09-12-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/11096


Data del document
:   28-11-2022

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu
    * concurs administratiu

RESOLUCIÓ de 28 de novembre de 2022, de la Universitat Politècnica de València, de publicació de l'acord de cessió de quota de taxa de reposició de places de personal docent i investigador de l'any 2022, per al sector i les categories de professorat de caràcter permanent de la Universitat Jaume I de Castelló. [2022/11018]  
D'acord amb l'article 36.8 de la Llei 8/2021, de 30 de desembre, de pressuposts de la Generalitat, la Universitat Jaume I de Castelló i la Universitat Politècnica de València van sol·licitar a la Direcció General d'Universitats autorització per a la cessió de 33 places de personal docent i investigador a la Universitat Jaume I de Castelló, de la taxa de reposició no compromesa de l'Oferta pública d'ocupació del 2022 de la Universitat Politècnica de València.  
Aquesta sol·licitud va ser autoritzada per la Generalitat, i aprovada pels òrgans estatutaris d'ambdues universitats.  
D'acord amb les competències atribuïdes per l'article 53 dels Estatuts de la UPV, en relació amb els articles 2.2.e i 75 de la Llei orgànica 6/2001, de 21 de desembre, d'universitats, i amb l'article 70 del Reial decret legislatiu 5/2015, de 30 d'octubre, pel qual s'aprova el Text refós de la llei de l'estatut bàsic de l'empleat públic, aquest rectorat resol:  
  
  
Publicar l'acord del Consell de Govern del 21.07.2022 pel qual s'aprova la cessió a la Universitat Jaume I de Castelló de 33 places de la taxa de reposició no compromesa en l'Oferta pública d'ocupació del personal docent i investigador del 2022, aprovada pel Consell de Govern el 02.06.2022 i publicada en el DOGV del 13.06.2022, que s'insereix a continuació:  
  
Acord de 21.07.2022, del Consell de Govern de la UPV, de cessió de quota de taxa de reposició de places de personal docent i investigador de l'any 2022 de la Universitat Politècnica de València a la Universitat Jaume I de Castelló.  
  
«Per Acord del Consell de Govern, de 2 de juny del 2022, es va aprovar l'oferta d'ocupació pública del personal docent i investigador d'aquesta Universitat Politècnica de València per a l'any 2022, oferta que contenia un total de 78 places d'accés lliure.  
Per Resolució de 3 de juny del 2022, del rector de la Universitat Politècnica de València, es disposava la publicació d'aquesta oferta d'ocupació pública (DOGV 13 de juny de 2022).  
La citada oferta derivava d'una taxa de reposició de 122 places, en funció de les altes i baixes produïdes durant l'exercici 2021, però han totalitzat 146 places, en fixar-se la taxa de reposició en article 20.U.1.a i 3.I) de la Llei 22/2021, de 28 de desembre, de pressupostos generals de l'estat per a l'any 2022, del 120 % en el col·lectiu de personal docent i investigador de les universitats, en considerar com a sector o col·lectius prioritaris les places dels cossos de càtedres d'universitat i de professorat titular d'universitat, i de professorat contractat doctor d'universitat.  
  
Això suposava la possibilitat d'oferir un total de 146 places, de conformitat amb el que es disposa en l'article 20.U, apartat 1.a, apartat 3.I i U.7 de la citada Llei de pressupostos, tot això tal com es va autoritzar en l'escrit de 22 de març del 2022, del Ministeri d'Hisenda i Funció Pública, que recull que «d'acord amb les dades que proporciona sobre les baixes i altes produïdes en aquests col·lectius el 2021 i segons el que es disposa en l'article 20.U.7, la taxa de reposició corresponent al personal docent i investigador per al 2022 seria fins a un màxim de 146 places». Així mateix, per l'escrit de 23 de maig del 2022 es va autoritzar per part de la Generalitat Valenciana l'oferta i la convocatòria de les places corresponents, atès el nombre de places que han sigut objecte de l'oferta d'ocupació pública de l'any 2022, i en són 78 d'accés lliure.  
  
D'una altra banda, l'article 20.Tres.2 estableix: «Igualment, les administracions públiques podran cedir taxa a les universitats de la seua competència, i les universitats públiques podran cedir-se taxa entre si, amb l'autorització de les administracions públiques de les quals depenen».  
Per part de la Universitat Jaume I de Castelló, s'ha sol·licitat a aquesta universitat la cessió de la taxa de reposició del personal docent i investigador no compromesa en l'Oferta d'ocupació pública de l'any 2022.  
Atès que aquesta universitat, tal com s'ha exposat, tenia aprovada una taxa de reposició de 146 places, de les quals només s'han usat en l'Oferta d'ocupació pública aprovada 78, i l'acord de la Comissió de Promoció del Professorat del 12 de juliol del 2022; vista la sol·licitud presentada per la Universitat Jaume I, s'aprova aquest acord:  
  
«S'acorda cedir a la Universitat Jaume I de Castelló 33 places de la taxa de reposició no compromesa en l'Oferta d'ocupació pública de l'any 2022, del personal docent i investigador d'aquesta Universitat Politècnica de València, per a la seua acumulació a les places de taxa de reposició de personal docent i investigador que corresponen a aquella Universitat en les categories que la citada Universitat estime procedent, sense perjudici que l'efectivitat d'aquest acord estiga condicionada al compliment dels requeriments i autoritzacions dels òrgans competents per part de la Universitat Jaume I de Castelló i de la Generalitat Valenciana».  
  
Contra aquest acord, que esgota la via administrativa, es pot interposar un recurs potestatiu de reposició davant el Consell de Govern, en el termini d'un mes comptador a partir de l'endemà de la publicació, d'acord amb l'article 7.2 dels Estatuts de la Universitat Politècnica de València i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de la publicació d'aquest acord, segons els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de novembre de 2022.- El rector: José Esteban Capilla Romá.